बता दें कि हालिया खबरों में कहा गया कि भारतीय सेना में बड़े पैमाने पर कटौती होनी है. बड़े हथियारों की ख़रीद के लिए डेढ़ लाख नौकरियां खत्म करने की कवायद चल रही. तर्क दिया जा रहा कि सेना में कॉस्टकटिंग से 5 से 7 हज़ार करोड़ रुपये की बचत होगी. जिससे हथियार खरीदे जाएंगे. खर्च घटाने के साथ अत्याधुनिक उपकरणों की खरीद के लिए पैसा जुटाने की मंशा से यह कदम उठाया जाएगा. मौजूदा समय सेना के कुल 1.2 लाख करोड़ के बजट में से 83 प्रतिशत उसके राजस्व खर्च और वेतन सहित कई अन्य मद में निपट जाता है.